|  |  |  |  |  |
| --- | --- | --- | --- | --- |
| **Становище на**  **администрацията на Министерския съвет**  *Съгласуването се извършва на основание чл. 21, ал. 5 от Закона за нормативните актове* | | | | |
| **Проект на акт:** | | | **Вид оценка:** |  |
| Решение на Министерския съвет за одобряване на проект на Закон за изменение на Закона за държавната собственост | | |
| **Становище по ред:** |  |
| **Номер и дата:** |  |
| **В отговор на №:** | 90-05-467-6/08.04.2025 г. |
| **Институция:** | Министерство на регионалното развитие и благоустройството |
| **Диспозитив:** |  | | | |
| **Основание:** |  | от Устройствения правилник на Министерския съвет и на неговата администрация | | |

|  |
| --- |
| Относно раздел 1 „Проблем/проблеми за решаване“: Предвид натрупаната през годините практика, предлагаме изложението на раздела да се допълни с информация относно ангажимента на областните администрации във връзка с изпълнението на посочените разпоредби. Информацията следва да съдържа брой на имотите и статистика по години за извършени разпоредителни действия по продажба и замяна на имоти от компетентността на министъра на отбраната. Информацията е необходима с цел определяне на очаквания размер на бъдещата натовареност на областните администрации, идентифицирани като пряко засегната заинтересована страна.  Във връзка с изпълнението на Решение № 233 на Министерския съвет от 29 март 2024 г. следва частичната предварителна оценка на въздействието, съответно и законопроектът, да се допълни чрез включване на информация в съответните раздели (например „Проблеми“, „Цели“, „Варианти на действие“ за изпълнението на относимите към Закона за държавната собственост мерки от Плана за намаляване на административната тежест, а именно:   * Мярка № 179 „Унифициране на образци, изискуеми документи и срокове. Мярката се отнася за следните услуги: № 1963, № 1972, № 1978 и № 1979 от Регистъра на услугите, предоставяни от областните администрации в направление „Държавна собственост“; * Мярка № 180 „Изграждане на система за управление на собствеността, включително Единен регистър на държавната и общинската собственост“; * Мярка № 181 „Въвеждане в закон на служебно събиране на информация от Единния регистър на държавната и общинска собственост“.  Относно раздел 2 „Цели“: Изложението на раздела следва да съдържа единствено информация за формулираните цели – желано бъдещо състояние. Текстовете, които представляват предложения за решение, следва да бъдат част единствено от съответния вариант за действие в Раздел 4. Относно раздел 4 „Варианти на действие“: Предлагаме изложението на Вариант 2 „Приемане на…“ да се допълни с информация относно въздействието на предлаганите промени върху областните администрации. Информацията следва да съдържа анализ на очакваната натовареност върху служителите, както и разчет за необходимостта от допълнителни щатни бройки и финансов ресурс за обезпечаване на дейността. Относно раздел 7 „Консултации“: Предвид очакваното специфично въздействие върху една от идентифицираните заинтересовани страни, а именно областните администрации, предлагаме да се обмисли възможността за провеждане специализирано консултиране на предложените промени с областните администрации. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.  \*\*\* На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **И.Ф. ДИРЕКТОР НА ДИРЕКЦИЯ „КООРДИНАЦИЯ И**  МОДЕРНИЗАЦИЯ НА АДМИНИСТРАЦИЯТА“:  (Съгласно Заповед № Н-458/07.04.2025 г.)  **АЛЕКО ДЖИЛДЖОВ** |